IBM Simon

IBM Simon Personal Communicator (bare kjent som IBM Simon)  var en håndholdt mobiltelefon og PDA  med berøringsskjerm designet og utviklet av International Business Machines Corp. (IBM) og satt sammen på kontrakt av Mitsubishi Electric Corp. BellSouth Cellular Corp. distribuerte Simon Personal Communicator i USA mellom august 1994 og februar 1995, og solgte 50 000 enheter. Simon Personal Communicator var den første mobiltelefonen som inkluderte telefon- og PDA-funksjoner i en enhet.


== Historie ==
IBM debuterte med en prototype med kodenavn «Angler» den 23. november 1992 på COMDEX-datamaskin- og teknologi-messen i Las Vegas, Nevada, USA. Angler-prototypen kombinerte en mobiltelefon og en PDA i en enhet, som muliggjorde at brukeren kunne ringe og motta samtaler, faks, e-post og mobilsider. Ikke bare hadde prototypen mange PDA-egeneskaper som kalender, adressebok og notatbok, men også demonstrerte andre visjonære apper som kart, aksjer og nyheter. COMDEX-messen viste at besøkende og pressen viste interesse for enheten. Dagen efter debuten hadde USA Today et foto på forsiden av pengeseksjonen med Frank Canova, IBMs hovedarkitekt og oppfinner av smarttelefon, og eieren av Angler-prototypen.BellSouths ledere ga det ferdige produktet sitt endelige navn, "Simon Personal Communicator", før dens offentlige debut på Wireless World Conference i november 1993. BellSouth Cellular hadde planlagt å begynne og selge Simon i juli 1994, men på grunn av problemer med programvaren i enheten, ble ikke Simon tilgjengelig for forbrukerne før 16. august 1994. I utgangspunktet tilbød Bellsouth Cellular Simon gjennom alle sine 15 tjenesteområder for USD 899 med en to års servicekontrakt eller en  USD 1099 uten en kontrakt. Senere i produktets livssyklus reduserte BellSouth Cellular prisen til USD 599 med en toårskontrakt.BellSouth Cellular solgte omtrentlig 50 000 enheter gjennom produktets seks måneder på markedet.
Selv om begrepet "smarttelefon" ikke ble funnet opp før 1995, kan Simons egenskaper og muligheter referere til som den første smartmobilen.


== Spesifikasjoner ==
I tillegg til å kunne motta og ta telefonsamtaler, Simon kunne også sende og motta fakser, e-poster og mobilsider. Simon hadde mange applikasjoner som adressebok, kalender,  planlegger, kalkulator, verdensklokke, notatbok, mulighet for håndskrevne notater gjennom et standard og prediktivt tastatur for en penn.


== Tilbehør ==
Hver Simon ble levert med en ladebasestasjon, to nikkel-kadmium-batterier og et beskyttende skinntrekk. Man kunne vlege å utstyre enheten med et PCMCIA-personsøkerkort designet av Motorola, en RS232-adapterkabel til bruk med PC-Link for å få tilgang til filer fra en PC, og en RJ11-adapter-kabel for å tillate tale og data-samtaler skal skje over POTS-landlinjer. RJ11-adapter hjalp brukerne til å redusere dyre mobiltelefonregninger eller foreta anrop der mobildekningen ikke eksisterte i 1994.


== Operativsystem og programmer ==
Simon brukte filsystemet fra Datalight ROM-DOS sammen med filkomprimering fra Stacker. IBM laget en unik berøringsskjerm brukergrensesnitt for Simon; ingen DOS-kommandolinje eksisterte. Dette brukergrensesnittet-programvaren for Simon var kjent som Navigator.Simon kunne oppgraderes til å kjøre tredjeparts-applikasjoner enten ved å sette inn et PCMCIA-kort eller ved å laste ned en applikasjon til telefonens internminne.
Atlanta, PDA Dimensions basert i Georgia utviklet «DispatchIt», det eneste Eftermarked tredjeparts applikasjon utviklet for Simon. Det var en tidlig forløper til «Remote Desktop»-programvare. DispatchIt-applikasjonen kostet USD 2 999 for PC-programvaren og USD 299 for hver klientsoftvare til Simon-enheten..


== Referanser ==


== Litteratur ==
«Simon». Buxton Collection. Microsoft Corporation. 2012. Arkivert fra originalen 24. november 2012. Besøkt 23. november 2012. «Simon is the first smartphone. It paved the way for the ones of today by introducing touch screens to phones.» 
«Buxton Collection Sampler» (PDF). CHI 2011. ACM SIGCHI. 2011. s. 6. Arkivert fra originalen (PDF) 24. november 2012. Besøkt 23. november 2012. «IBM / Bell South Simon Smartphone: First shown in 1993, this was the world’s first so-called 'smart phone'.» 
The $899 Prehistoric Predecessor to the iPhone (FLV) (Web video). Bloomberg. 28. juni 2012. Besøkt 16. desember 2012. «Long before the smartphone revolution, IBM and BellSouth teamed up to build and sell the Simon Personal Communicator, a 1-pound, $899 mobile phone that ran apps and featured the first touch screen. It lasted just six months after being put on the market in the summer of 1994.»